- Hindi News
- National
- नहीं बदलेगा गांवशाही गेर का रूट, शहरवासियों का वादा विरासत में मिली संस्कृति और सद्भाव की परंप
नहीं बदलेगा गांवशाही गेर का रूट, शहरवासियों का वादा- विरासत में मिली संस्कृति और सद्भाव की परंपरा को आगे भी सहेजकर रखेंगे
शहरमें होली पर 200 वर्षों से चली रही गांव शाही गेर का रूट नहीं बदलेगा। शहर के प्रबुद्धजनों को जिला कलेक्टर कुमारपाल गौतम ने यह आश्वासन दिया है। पिछले दिनों शांति समिति की बैठक में रूट बदलने का प्रस्ताव आया था। इसके बाद पुलिस ने शहरवासियों की आम सहमति के लिए वैकल्पिक मार्ग के नक्शे जारी किए थे। लेकिन बुधवार को शहर के प्रबुद्धजनों ने कलेक्टर से मिलकर आश्वस्त किया कि इस शहर में सभी समुदायों के लोग त्योहार पर्वों को मिलजुलकर मनाते हैं। रास्ते बदलने की जरूरत नहीं है। बुधवार को विभिन्न समाजों के प्रतिनिधियों ने कलेक्टर कुमारपाल गौतम से मिलकर अपनी भावना से अवगत कराया। इस पर कलेक्टर बोले कि किसने कहा- रूट बदल रहे हैं। उनका कहना था कि कुछ लोगों की तरफ से ऐसा प्रस्ताव आया था शेष|पेज13
जिसकेबाद पुलिस ने यह निर्णय आम सहमति के लिए छोड़ा था। उसी के तहत वैकल्पिक मार्ग सुझाया गया था। शहरवासी मिलकर परंपराओं को निभाना चाहते हैं यह अच्छी बात है। जो परंपरा चल रही है, वही जारी रहेगी। जानकारी के अनुसार कुछ दिनों पूर्व शांति समिति की बैठक में गांव शाही गैर का रूट बदलने का मुद्दा सामने आया था। इसके बाद शहर के विभिन्न समाज के लोगों ने इसे बदलने के लिए अपील करने लगे। इसी मांग को लेकर बुधवार को एडवोकेट मुरली मनोहर बोड़ा के नेतृत्व में विभिन्न समाज के लोग कलेक्टर कुमार पाल गौतम को ज्ञापन देने पहुंचे। इस दौरान प्रकाश बोहरा, एडवोकेट राधाकिशन बोहरा, श्रवण गोयल, एडवोकेट निखिल व्यास, रूपेश बिस्सा, श्याम अरोड़ा, सुरेंद्र सिंह कुंपावत, रणजीत सिंह, मांगीलाल प्रजापत, पाबूराम सरगरा, बाबूलाल लोहार, महेंद्र और नारायण ओझा आदि मौजूद थे।
गांव शाही गेर मोहर्रम पर ताजियों का रूट बदलने के प्रस्ताव के बाद से ही शहर में युवा एकजुट हो गए थे। दोनों समुदाय के लोगों ने आगे बढ़कर कहा था कि निर्णय सर्वसम्मति से लिया जाना चाहिए। इस शहर के लोग सभी धर्मों के त्योहारों में बढ़चढ़कर शामिल होते हैं। स्वागत और सत्कार की परंपरा है। शहरवासियों की भावनाओं के अनुरूप ही भास्कर ने भी यह अपील की थी कि रास्ते बदलने की जरूरत नहीं। प्रशासन लोगों की सोच बदलकर उन्हें करीब लाने का मंच प्रदान करे। भास्कर की इसी अपील पर सभी समाज के लोग एकजुट हुए और अपनी भावनाएं प्रशासन तक पहुंचाई।
{200 वर्षों से चली रही गांव शाही गेर का रूट बदलने के लिए कुछ सदस्यों ने सीएलजी की बैठक में रखा था प्रस्ताव
{शहर के प्रबुद्ध नागरिकों ने कलेक्टर से मिलकर रूट नहीं बदलने का आग्रह किया, साथ ही आश्वस्त किया कि इस शहर में लोग मिलजुलकर मनाते हैं त्योहार, प्रशासन की चिंता निरर्थक
27 फरवरी को प्रकाशित समाचार।
सामाजिक सरोकार
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva